text: [{"text_idx": "#000004", "text": "Bulchiinsi Traamp \u201ckaroora nageenyaa maqaa\u201djedhuun wixinee dachii Falasxiinotaa guututti Israa\u2019eliif kennu eega labsee booda, mootummaan Israa\u2019el West Bank fi Al-Qudsi keessatti sochii Falasxiinotaa daranuu ugguruuf yaalaa jira. Haaluma kanaan waraanni biyyatti guyyaa kaleessaa irraa jalqabee naannawa Masjid al-Aqsaa cufuun, muslimoonni gara dallaa Masjidichaa akka hin seenne dhoorkuuf kan yaale tahus, Jum\u2019aa har\u2019aa lammiileen Falasxiin kuma 30 ol tahan uggura kana cabsuun Al-Aqsatti kan salaatan tahuu odeeyfannoon ni addeessa."}, {"text_idx": "#000005", "text": "Kanuma hordofuun walitti bu\u2019iinsa Falasxiinotaa fi waraana Israa\u2019el jiddutti uumameen, yoo xiqqaate namoonni 11 kan madaayan tahuu qondaaltonni Falasxiin beeksisan. Haaluma wal fakkaatuun magaalota Gazzaa, Al-Khaliil, Nabluus fi Qalqiliyaa keessattis ummanni kumaatamaan lakkaahamu hiriira mormii kan geggeesse tahuu Anaadooluu Niiwus gabaase. Falasxiiniin alattis lammiileen Urdun fi Paakistaanis labsii Ameerikaa mormuun Ammaan fi Islaamabaad keessatti hiriira geggeessanii jiru."}, {"text_idx": "#000006", "text": "Falasxiinonni akka jedhanitti, \u201cIsraa\u2019el seera addunyaa cabsitee dachii humnaan qabatte hunda dhuunfachuuf, maqaa wixinee nageenyaa jedhuun Traampitti fayyadamtee shira hamaa qopheessitee gadi baaste waan taheef, gonkumaa fudhatama hin qabu\u201djedhan."}, {"text_idx": "#000007", "text": "Gama biraatiin ammoo bulchiinsi Falasxiin adeemsa biyya Falasxiin walaba taate hundeessuu ilaalichisee, torbee lama keessatti wixinee haaraya Mana Marii Nageenyaa Mootummoota Gamtoomaniitiif kan dhiheessu tahuu beeksise. Dubbi himaan Prezdaant Mahmuud Abbaas ibsa kenneen akka jedhetti \u201cAmeerikaa fi Israa\u2019el wixinee haaraya labsuun walii galteewwan kanaan duraa hunda ifatti cabsuu isaaniitiin, Falasxiin kana booda walii galtee kamiyyuu kabajuudhaaf dirqama tokkollee hin qabdu\u201djedhe. Haaluma kanaan ummanni Falasxiin hiree mataa ofii murteefachuuf karaa nagayaatiin qabsoo isaa cimsee kan itti fufu tahuu beeksise."}, {"text_idx": "#000010", "text": "Raabbii isiin haa biramatu inshall Allah\nzalamaa hunda kan diinii Raabbii midhuu deemu Raabbii sii hin milkeesin inshall Allah"}, {"text_idx": "#000011", "text": "Rabbi haa dirmatuuf yaa Allah"}, {"text_idx": "#000015", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}, {"text_idx": "#000020", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]